
ОБЩИ ПОЛОЖЕНИЯ

Чл.1. Този правилник урежда организацията и ръководството на дейността в детската градина, условията за приемане и отписване на децата,  ежедневен прием, хранене, отговорности и задължения на родителите, ръководството и Педагогическия съвет, медицинско обслужване, възпитателна работа, материална база на образователната институция, преходни и заключителни разпоредби.
Правилникът е съобразен с нормативната уредба на МОН, с КТ, с указанията на органите, имащи отношение към работата на детските градини, с длъжностните характеристики, с ПБУВОТ, с изискванията на ППО , РИОКОЗ, с годишния план.

Светският характер на възпитанието и обучението на децата не допуска налагането на идеологически и религиозни доктрини и дискриминация на основата на пол, народност, етническа принадлежност и религия.
Чл.2. Правилникът има за цел да конкретизира отговорностите, задълженията на работещите в ДГ и да осигури координация в дейността им в рамките на работния ден. Същият не включва функционалните задължения на персонала и не противоречи на тях.

Чл.3. Правилникът определя задълженията на родителите, чиито деца са приети в ДГ „Зорница“, гр. Нови пазар съгласно Глава 10 от ЗПУО.
Чл.4. Този правилник се обсъжда ежегодно на Педагогически съвет, допълва се и се променя в съответствие с конкретните условия на работа, след което се утвърждава с гласуване.

ГЛАВА ВТОРА

ОРГАНИЗАЦИЯ И РЪКОВОДСТВО

РАЗДЕЛ І. Постъпване и преместване в детската градина. 
Чл.5.ал.1 Децата постъпват в детската градина, не по рано от учебната година,която започва в годината на навършване на тригодишната им възраст съгл. чл. 57,ал.1 от ЗПУО

ал.2 По преценка на родителя и при свободни места децата може да постъпят в детската градина и при навършване на 2 години към началото на учебната година на постъпването съгласно чл.57,ал.2 от ЗПУО

Чл.6. Подготовката на децата за училище е задължителна от началото на учебната година ,която е с начало в годината на навършване на 4 годишна възраст на детето съгл.чл.8,ал.1 от ЗПУО.

Чл.7. Децата, навършили 7 години, които по здравословни причини не могат да посещават училище, представят документи от диагностична комисия към РУО на МОН за освобождаване.

Чл.8. В ДГ  „Зорница“,гр. Н. пазар се приемат и деца със специални образователни потребности съгл. ЗПУО

Чл.9. Децата от подготвителната група могат да се преместват в друга подготвителна група към друга образователна институция. Преместването се извършва с удостоверение за преместване .


На завършилите подготвителната група се издава удостоверение за училищна готовност.


Чл.10. Децата се отписват от детската градина:

1. По желание на родителите.

2. При постъпване в първи клас.
3. При две закъснения за вземане на децата  след 18 часа.
4. При уронване  авторитета  на детската градина  от страна на родителите.

Чл.11. Родителите на децата, които са приети в детското заведение, не  заплащат такса.

Чл.12. Посещението на децата може да бъде прекъсвано и подновявано по всяко време, с предварително писмено уведомление от страна на родителите, но не по- късно от два ден преди промяната.


 Децата от подготвителните групи могат да отсъстват  съгл.чл.10,ал.1 от Наредба №5/03.06.2016г. само по здравословни причини, удостоверени с документ от компетентен орган, / който се представя до три дни след началото на отсъствието/, както и по семейни причини. Отсъствията по семейни причини са допустими за не повече от 15 дни, /но не повече от 10 последователни/, за учебната година след предварително писмено уведомяване от родителите, което се входира в кореспондецията на образователната институция, най-късно в деня предхождащ отсъствието.
РАЗДЕЛ ІІ. ЕЖЕДНЕВЕН ПРИЕМ И ХРАНЕНЕ НА ДЕЦАТА

Чл.13. Воденето и взимането на децата се извършва лично от родителите на детето или от писмено упълномощени лица.


Чл. 14. Ежедневният прием на децата се извършва от 7.00  до 8.00 ч. Ако се налага родителите могат да водят децата си и след този час , но закусили, ако приема е след 9ч. и след като предварително са уведомили учителите в съответната група. Родителите придружават децата си до официалния вход на институцията  и ги предават на учителя от групата или помощник-възпитателя на смяна лично. Болните и опаразитени деца не се приемат в детската градина.


Всеки учител оформя дневника с присъствия до 9:30 ч. Децата се вземат от ДГ до 18 ч.

Чл.15. Воденето и вземането на децата от детската градина трябва да е съобразено  с работното време на ДГ от 7.00 ч. до 18.00 ч. Ако родителите не се явят до 18.00 ч.  се изчакват от учителите и пом. възпитателите на смяна. При такива инциденти, родителите попълват и подписват протокол за закъснението и се предупреждават  за строго спазване на вътрешния ред. При трето нарушение детето се отписва от детска градина. Служителите представят писмено обяснение за прецедента с входящ номер и дата.


Чл.16. Ако детето не е доведено до 8.00 ч., а е присъствало предишния ден  и родителите не са се обадили на тел.0885302766 или на учителя в групата за деня му се води присъствие  

Чл.17/1. В детската градина се приготвя храна, според изискванията за рационално хранене.



2. Менюто се изработва от комисия в състав: - директор, мед.сестра, домакин и готвач.



3. Продуктите за приготвяне на храната се получават ежедневно от склада, в присъствието на комисия – готвач, домакин, мед.сестра, по предварително изготвено меню , брой деца и грамаж.



4. Отговорност за количеството и качеството на храната, както и за влагането на продуктите носи готвача.



5. Контролът за качеството на храната се осъществява от комисия – директор, мед.сестра и готвач.

6.От храната ежедневно се заделят проби, които се съхраняват при 
температура от 0 до 4 С в продължение на 48 ч.



7. Храната в детската градина се поднася от помощник – възпитателя, под контрола на учителя.



8. Учителите и мед. сестра  ежедневно контролират консумирането на храната от децата.



9. Храненето на децата става по график:


- сутрин


 от 8.30  до 9.00 ч.
           - плод                                 от 10.00 до 10.15ч.


- обяд



от 11.30 до 12.30 ч.


- след обяд


от 15.30 до 16.00ч.

Контрол за съблюдаването на режима на хранене осъществяват: директора, учителите и мед.сестра.

РАЗДЕЛ ІІІ. ОТГОВОРНОСТИ И ЗАДЪЛЖЕНИЯ НА РОДИТЕЛИТЕ


Чл.18. Съгласно глава 14 от ЗПУО, Общественият съвет е  орган за подпомагане дейността на детската градина и за граждански контрол на управлението и.

Обществения съвет се състои от нечетен брой членове и включва един представител на финансиращия орган и най-малко трима представители на родителите на децата.


Дейността му е описана подробно в ЗПУО

Чл.19. Родителите на приетите деца помагат на учителите и мед.сестра в осигуряване на условия за развитието и възпитанието на децата в детската градина като:


1.Полагат грижи за децата си в съотгветствие с изискванията на семейния кодекс, с Конвенцията на ООН за правата на детето , с Правилника за вътрешния  ред и Закона за закрила на детето.
2. Участват в избирането на родителски актив по групи и обществения съвет към ДГ.


3.Правят предложения за подобряване на възпитателната работа.


4.Подпомагат финансово и материално образователната институция чрез дарения, спонсорство или труд : Съдействат за обогатяване и поддържане на материалната база, оказват помощ и съдействие за хигиенизиране и модернизация на ДГ.


5. Предявяват изисквания към учителите и мед.сестра, свързани с отглеждането, възпитанието и образованието на децата.


Чл.20. Родителите не влизат в занималнята след започване на заниманията и не безпокоят децата, а при обявена епидемиологична обстановка и в сградата на институцията.

Чл.21.Родителите на новоприетите деца, представят декларация, в която посочват лицата, които ще водят и вземат детето от ДГ.


Чл.22.Родителя няма право да пуска детето си само в детската градина, а го предава лично на учителя или помощник възпитателя на групата.

Чл.23.Родителите водят децата си в детската градина здрави, чисти и с подходящо облекло.

РАЗДЕЛ ІV. 
РЪКОВОДСТВО. ПЕДАГОГИЧЕСКИ СЪВЕТ.

,

Чл.24.Детската градина  се ръководи от Директор и Педагогически съвет. Директорът предприема мерки за предотвратяване на форми на дискриминация в институцията. 


Чл.25. Ръководството организира живота и учебната дейност в ДГ , грижи се за здравето и безопасността  на децата, отговаря за поддържането и обогатяването на учебната, материално – техническа база , полага грижи за квалификацията на педагогическите специалисти.


Чл.26. Ръководствата на синдикалните организации участват в съставянето и обсъждането на вътрешните правилници и Наредби, които се отнасят до трудовите отношения.


Чл.27. Към образователната институция се създава Обществен съвет, който подпомага ръководството в решаване проблемите на учебно – възпитателния процес и материално -техническата база, съгласно гл.14 от ЗПУО.

Чл.28. Оперативното ръководство в ДГ се осъществява от директора, а при неговото отсъствие  от определено от него лице.


Чл.29. Директорът организира , контролира и отговаря за цялостната дейност на детската градина като:


1.Осъществява държавната политика в областта на образованието.


2. Представлява детската градина пред органи, организации, фирми и лица.


3. Осигурява безопасни условия на възпитание, обучение и труд.


4. Осъществява вътрешен контрол в съответствие  с правомощията, предоставени му с нормативни актове.


5. Разпорежда се с бюджета и извънбюджетните постъпления, като се отчита пред  педагогическия съвет.

5. Организира приемането на децата.

6. Осигурява условия за здравно – профилактична дейност.
Чл.30. Директорът е председател на Педагогическия съвет и осигурява изпълнението на решенията му:
1.Разпорежданията на директора са задължителни за целия персонал.

2.Директорът организира разработването и изпълнението на годишен план.

Чл.31. Педагогическият съвет е специализиран орган за разглеждане и 
решаване на основни  педагогически въпроси. В състава му влиза директорът, учителите и медицинската сестра.

Чл.32. Педагогическият съвет:


1. Приема Правилника за вътрешния трудов ред и Правилник за дейността на детската градина.

2.Приема годишния  план на детската градина за съответната учебна година.

3.Обсъжда и решава основни въпроси на възпитателната работа с децата.


4.Обсъжда и взема решения по резултатите от възпитателно- образователния процес.


5.Определя дейностите извън държавните образователни стандарти и приема програми за осъществяването им.


6. Обсъжда и взема решения по здравословното състояние и физическата дееспособност на децата.

Чл.33.1. Педагогическият съвет се свиква най – малко веднъж на два месеца от директора. Извънредно заседание се свиква по искане на най – малко една трета от числения му състав.


2. Решенията се приемат с обикновено мнозинство, при присъствието на не по – малко от две трети от числения му състав.

3.Решенията на педагогическия съвет могат да бъдат отменяни от самия

съвет с квалифицирано мнозинство / две трети от  гласовете на присъстващите  / или от Началника на РУО на МОН.


Чл.34. За всяко заседание на Педагогическия съвет се води протокол.


Протоколите от заседанията  на педагогическия съвет се водят от учител, избран за секретар на съвета в началото на учебната година и със заповед на директора. Протоколите се вписват в протоколна книга и се подписват от директора и секретаря  до 10 дни след провеждане на заседанието.


Чл.35. Директорът на детската градина периодично отчита изпълнението на взетите от съвета решения.


Чл.36. Учителите да не допускат в работата си пряка и непряка дискриминация, основана на пол, народност, етническа принадлежност и религия.

РАЗДЕЛ V. 
МЕДИЦИНСКО ОБСЛУЖВАНЕ.


Чл.37. Медицинското обслужване на детската градина се осигурява от медицинска сестра, назначавана от кмета на Общината.


Чл.38. В детската градина задължително се оборудва спешен шкаф за оказване на неотложна медицинска помощ, който се зарежда непрекъснато с нужните медикаменти .

Осигуряване на необходимото оборудване и осъществяване на дейности, посочени в системата на ХАСЕП – контрол и хигиена на храните.


Чл.39. За всяко дете се води лична здравно – профилактична карта , в която се отразява здравното и имунизационно състояние въз основа на данните , получени от личния лекар.


Чл.40. Приемането на децата след боледуване става само с медицинска бележка, издадена от личния лекар.


Чл.41. Ежедневен профилактичен филтър с цел предотвратяване или ограничаване на рисковите фактори.


Чл.42. Провеждане на лектории за здравно образование на деца, персонал и родители.


Чл.43. Наблюдение на физическото развитие и определяне на физическата дееспособност на децата , като изпращат изготвения анализ на отдел  “Профилактика и промоция на здравето” в РИОКОЗ.


Чл.44. Участие в подготовката и провеждането на различни форми на отдих и туризъм на децата.


Чл.45. Организиране и провеждане на профилактични и противоепидемични дейности,за предотвратяване възникването и ограничаване разпространението на заразните и паразитните заболявания в образователната институция.

РАЗДЕЛ VІ
 ВЪЗПИТАТЕЛНА РАБОТА

Чл.46. Директорът на детската градина сформира групите в съответствие с Държавния образователен стандарт на МОН за предучилищно образование и Решение на  Педагогическия съвет , което се приема в началото на учебната година.


Чл.47. Възпитанието и  обучението на децата се организира и провежда в съответствие с държавните образователни стандарти за предучилищно образование и възпитание   и осигурява готовност на децата за училище. Неговото качествено провеждане е грижа на директора, пед. специалисти, пом. възпитателите и мед. сестра. То се контролира от органите и лицата, упълномощени от МОН , съгласно Държавния образователен стандарт за инспектирането на образователните институции.


Чл.48. По време на заниманията, пом.възпитателите , мед.сестра и другият обслужващ персонал не влиза в групите, за да не смущават децата. Родителите имат право да посещават педагогическите ситуации след  уговорка с учителите и да бъдат активни участници в образователния процес.

Чл.49.  В ДГ се работи по утвърдените от МОН учебни програми, програмна система утвърдена от директора,  след приемане на ПС , както и  учебни помагала , одобрени от МОН, отговарящи на програмната система.

Чл.50. До 15.09. учителите по групи в ДГ разработват  тематични разпределения 

Чл.51. Програмната система, на съответното издателство, избрано от учителите в предходната учебна година,  определя структурата и обема на учебното съдържание по образователни направления. В началото и края на учебната година учителите извършват диагностични процедури на всяко дете по образователните направления и отразяват резултатите в дневника.


Чл.52. При отсъствие на пед. специалист, се взема заместник или се осигурява вътрешно заместване от друг учител .  При невъзможност за заместване , децата се разпределят в другите групи по списък.


Чл. 53. В началото на всяка учебна година на Педагогическия съвет се уточняват допълнителните дейности , които детската градина предлага на родителите. .         Чл.54. Животът на децата се организира съобразно възрастовите им особености и индивидуални  потребности , като се осигурява необходимото време  за обучение, игри, занимания, хранене , сън и други дейности, с цел предпазване от физическа и нервна преумора.


Чл.55. Обстановката в детската градина се организира така, че да създава свободни и достъпни зони за дейности (кътове, центрове) за самостоятелност в избора на информация, на играчки и материали, на игри и занимания. Оборудването на зоните и центровете по интереси както и обогатяване на материалите в тях е задължение на учителите , директора , родителите и заинтерисованите институции.


Чл.56. Учителите сами преценяват и подбират броя и времетраенето на организираните занимания и учебни форми , съгласно утвърденото седмично разписание  , като спазват ДОС за ПО, програмите, съдържанието , средствата и подходите , като подпомагат познавателната активност , самостоятелността на избора на действията . Те стимулират въображението и умението на детето  да се ориентира в динамично променящата се среда, използват многообразието на природната среда, естествено закаляващите фактори , естествените движения и средства, подходящи форми на туристическа дейност.


Чл.57. Децата в детската градина се отглеждат, възпитават и обучават при условия , които гарантират :


1.Равен достъп до образование, възможности за физическо , духовно и социално развитие.


2.Техните права, свобода и сигурност.


3.Зачитане на достойнството им , уважение и любов към детето.

4.Възпитаване в дух на разбирателство , мир и толерантност.

5.Приобщаване към националните традиции и културни ценности.

6. Обучение в съответствие с демократичните принципи на обществото.

7. За постигнати добри резултати от децата в образователно-възпитателния процес се награждават с нематериални награди,/ поощрение, похвала и др./ и материални такива, като грамоти, стикери, картини за оцветяване, картончета с оценки отлично, много добре и др.

8. През летния период децата се групират в сборни групи по преценка на директора  , с цел създаване на спокойна среда.


Чл.58. За децата от подготвителните групи, които не владеят добре български език , се осигурява допълнително обучение по български език.
РАЗДЕЛ VІІ
 МАТЕРИАЛНА БАЗА НА ОБРАЗОВАТЕЛНАТА ИНСТИТУЦИЯ

Чл.59. ДГ „Зорница“,гр. Н. пазар  е общинска детска градина. Общината предоставя материалната база на детската градина за ползване,  стопанисване, разпореждане и управление.


Чл.60. Образователната институция се финансира от държавния бюджет.

Чл.61. Детската градина може да реализира приходи  за подпомагане издръжката и развитието на материално – техническата база в съответствие  с действащата нормативна уредба.

Чл.62. Детската градина може да  осигурява средства  за издръжка и от допълнителни дейности, от дарения, от целеви вноски от фирми и държавни учреждения, родители и др.

Чл.63. След утвърждаване на бюджета на детската градина , директорът осигурява изпълнението му, за което се отчита пред финансиращия орган, ОС и ПС

Чл.64. Имуществото на образователната институция се заскладява и води под  инвентарни номера в инвентарни описи.


Чл.65. При получаване на дарение за обогатяване на материално – техническата база се спазва процедурата на Наредбата за реда и получаване и управление на даренията. 
РАЗДЕЛ VІІІ.  
ПРЕХОДНИ И ЗАКЛЮЧИТЕЛНИ РАЗПОРЕДБИ.
1. Настоящият Правилник влиза в сила  след приемане на Педагогически 

съвет и важи до деня на внасянето му за преразглеждане и актуализиране.


2. За  случаите, отнасящи се до дейността на институцията, които не са предмет на текстовете на настоящия правилник , директорът издава съответни заповеди.


3.Всеки новопостъпил служител се запознава с Правилника и се подписва за това.


4. Постъпилите в ДГ „ Зорница“, гр. Н. пазар, жалби и сигнали се разглеждат от комисия за жалби и сигнали, сформирана със заповед на директора на ДГ в съответствие с утвърдената процедура за подаване и разглеждане на жалби и сигнали.

5. Настоящият Правилник е в пълна съгласуваност и в неразривна връзка с:

· Кодекса на труда;
· Закона за предучилищното и училищно образование;
· Наредби, правилници и указания на Министерството на образованието.

· Годишен план на ДГ .
· Механизъм за противодействие на тормоза в ДГ.

· Етичен кодекс за работа с деца и др.

Правилникът за дейността на ДГ е утвърден със заповед №2/16.09.2026г. и влиза в сила от 16.09.2026г.
Директор:
                   /С. Арсова/
